Ügyiratszám: HSZ/34158-1/2021.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2021. október 19-én 1009 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

13/2021. (X. 19.) JIÜB határozat

(A napirend elfogadása)

14/2021. (X. 19.) JIÜB határozat

(Előterjesztés a települési szilárd hulladékról szóló 7/2015. (II. 19.) számú önkormányzati rendelet módosításáról)

15/2021. (X. 19.) JIÜB határozat

(Válasz az óriáskerék ügyével kapcsolatos kérdésre)

16/2021. (X. 19.) JIÜB határozat

(Tájékoztató helyi adók tárgyában - idegenforgalmi adó emelése)

17/2021. (X. 19.) JIÜB határozat

(Tájékoztató helyi adók tárgyában - a mezőőri járulék bevezetésének lehetősége)

18/2021. (X. 19.) JIÜB határozat

(Tájékoztató helyi adók tárgyában - építményadó módosítás anyagának elkészítése)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, dr. Nagy Gábor, Jónás Kálmán, Máté Lajos
* **a Polgármesteri Hivatal részéről** jelen vannak: Dr. Korpos Szabolcs jegyző, Dr. Sléder Tamás aljegyző, adó- és rendészeti irodavezető, Bárdos Ilona gazdasági irodavezető, Szilágyiné Pál Gyöngyi városfejlesztési irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 4 fővel határozatképes. Marosi György Csongor jelezte, hogy nem tud részt venni az ülésen. Szavazásra bocsátom a meghívóban kiküldött 2 testületi és egy csak bizottsági napirendi javaslat elfogadását.

A Jogi, Igazgatási és ÜgyrendiBizottság4 igen szavazattal (Kocsis Róbert, dr. Nagy Gábor Jónás Kálmán, Máté Lajos) ellenszavazat és tartózkodás nélkül elfogadta a napirendet. (A döntéshozatalban 4 fő vett részt).

**13/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.**

Felelős: bizottsági elnök

Határidő: azonnal

**Napirend**

1. Előterjesztés a települési szilárd hulladékról szóló 7/2015. (II. 19.) számú önkormányzati rendelet módosításáról. (11. számú testületi előterjesztés)

Előadó: városfejlesztési irodavezető

1. Válasz az óriáskerék ügyével kapcsolatos kérdésre (17. számú testületi előterjesztés)

Előadó: városfejlesztési irodavezető

***Csak bizottsági anyag:***

1. Tájékoztató helyi adók tárgyában

Előadó: aljegyző, adó- és rendészeti irodavezető

Tájékoztatók, bejelentések

1. **napirend**

***Előterjesztés a települési szilárd hulladékról szóló 7/2015. (II. 19.) számú önkormányzati rendelet módosításáról***

Egyéb kérdés, hozzászólás hiányában a bizottsági elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, dr. Nagy Gábor Jónás Kálmán, Máté Lajos) tartózkodás és ellenszavazat nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**14/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy fogadja el a 7/2015. (II.19.) települési szilárd hulladékról szóló rendeletének módosítását a Hajdú-Bihar Megyei Kormányhivatal Hatósági Főosztály Törvényességi Felügyeleti Osztályának észrevételei alapján.**

Felelős: bizottsági elnök

Határidő: 2021. október 21.

1. **napirend**

***Válasz az óriáskerék ügyével kapcsolatos kérdésre***

Szilágyiné Pál Gyöngyi:

*dr. Nagy Gábor* kérdésére válaszolva: Nincs még információm arra vonatkozólag, hogy sikerül-e behajtani valamennyi összeget is a cégtől.

Máté Lajos:

Tervezi-e az önkormányzat, hogy más céggel megállapodjon az óriáskerék üzemeltetéséről?

Szilágyiné Pál Gyöngyi:

Az idén a Gábor Áron utcára telepített egy vállalkozó óriáskereket.

Máté Lajos:

Alapvető turisztikai látványosságnak számít. Egy olyan látószögből mutatja be a várost a turistáknak, ami a földön nem lehetséges, ezért nagyon fontos, hogy hol van elhelyezve.

Szilágyiné Pál Gyöngyi:

A testületi ülésen felvetődött, hogy újra foglalkozni kellene az egész terület hasznosításával.

Jónás Kálmán:

Utólag belátom, hogy jó döntés volt oda helyezni az óriáskereket. Meg kellene kérdezni azt a vállalkozót, aki az idén üzemeltette az óriáskereket, hogy nem tenné-e át ugyanazon feltételekkel erre a helyre.

Dr. Nagy Gábor:

A Chip-Verda Kft. felszámolását is megindították. Érdemes lenne megtudni a felszámolótól, hogy várható-e a megtérülés. Ha nem, akkor adja ki a meg nem térülési nyilatkozatot, amely alapján kivezethető a költségvetésből ez a hiányzó összeg.

Máté Lajos:

Tudomásom szerint az óriáskerék Székesfehérvárra, majd Gyulára került át. Utána lehetne járni, hogy ez a cég csinálta-e. A jövőben jó lenne, ha ezt nem egy vállalkozó, hanem az önkormányzat tartaná kézben és egy önálló szolgáltatáselemként kezelnénk.

Egyéb kérdés, hozzászólás hiányában a bizottsági elnök szavazásra bocsátotta az alábbi határozati javaslatot:

*Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az óriáskerék ügyével kapcsolatos kérdésre adott válasz elfogadását azzal a kiegészítéssel, hogy a szakiroda kérdezze meg a* [*BS Gran Consulting Kft.*](https://optenri.opten.hu/bs-gran-consulting-felszamolo-vegelszamolo-vagyonrendezo-es-csodkezelo-kft.-szasz-gabor-c1109027915.html)*-t, mint felszámolót a Chip-Verda Kft. tartozásának várható megtérülésről. Amennyiben nem lát rá esélyt, akkor adja ki a meg nem térülési nyilatkozatot.*

A Jogi, Igazgatási és ÜgyrendiBizottság 4 igen szavazattal (Kocsis Róbert, dr. Nagy Gábor, Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**15/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az óriáskerék ügyével kapcsolatos kérdésre adott válasz elfogadását azzal a kiegészítéssel, hogy a szakiroda kérdezze meg a** [**BS Gran Consulting Kft.**](https://optenri.opten.hu/bs-gran-consulting-felszamolo-vegelszamolo-vagyonrendezo-es-csodkezelo-kft.-szasz-gabor-c1109027915.html)**-t, mint felszámolót a Chip-Verda Kft. tartozásának várható megtérülésről. Amennyiben nem lát rá esélyt, akkor adja ki a meg nem térülési nyilatkozatot.**

Felelős: bizottsági elnök

Határidő: 2021. október 21.

1. **napirend**

***Tájékoztató helyi adók tárgyában***

Dr. Sléder Tamás:

Novemberben döntést kell hozni. Előzetesen három bizottságban kerül megtárgyalásra szondázás jelleggel. Részemről mindenképp módosítani javaslom az idegenforgalmi adó mértékét.

Jónás Kálmán:

Nagyon örülnék, ha az építményadót sikerülne beépíteni a rendeletbe.

Máté Lajos:

A bevételek nagy része az idegenforgalmi adó nemben képződik, az állami kiegészítés is jelentős összeg. Mindenképpen javaslom az emelését. Az emelés nem befolyásolja a vendégforgalmat. Az 500 Ft-os adó 10 %-os emelését javaslom.

Dr. Sléder Tamás:

Az állami kiegészítést kivették a költségvetési törvényből. Az áprilisi kormányrendelet szerint a turistáknak mentesültek az idegenforgalmi adót fizetési kötelezettsége alól, azt megkaptuk állami támogatásként. Az idén sem kellett IFA-t fizetni, de az Állam nem adott támogatást. Ezért több település is lobbizott a Pénzügyminisztériumnál, ezért visszahozták július 1-től az IFA fizetési kötelezettség lehetőségét.

*Jónás Kálmán* kérdésére válaszolva: Az adó mértékét a helyi adórendelet határozza meg, miszerint az IFA maximális összege 300 Ft, amelyhez 2003-tól az adóévet megelőző két évig hozzá kell számolni az infláció mértékét. A turisztikailag jelentős településeket nézve 530 Ft a legmagasabb összeg. Egy normális évben egy 10 Ft-os emelés 10 millió Ft bevételt jelent.

Elfogadták a turizmusfejlesztési hozzájárulást, de a fizetése fel van függesztve. 2022. január 1-től kell fizetni. Ez a szállásdíj bevétel 4 %-a. A magánszálláshelyeknél arányaiban nagyobb terhet jelent az IFA és ennek a járuléknak a megfizetése, mint a szállodáknál.

Máté Lajos:

A szállásadók az IFA-t technikailag külön kezelik. Nem gondolnám, hogy az IFA befolyásolná az adott desztinációba való utazási szándékot.

Dr. Sléder Tamás:

A lakott üdülők helyzete egy régebbi probléma. A külterületi, belterületi megkülönböztetés megszüntetésére tennék javaslatot. Javasolnám a nem lakott lakások utáni adózók körének szűkítését. A vidéken lakók esetén 5 éven belül fel kell derítenünk a tulajdonost, mivel nem biztos, hogy lesz tudomása a bevallási kötelezettségről.

Felvetődött a kommunális adó lehetősége, melyet nem javasolnék.

A telekadót meg lehetne fontolni, amely ösztönözhetné a befektetésre az elhanyagolt üres területeket.

A földek után ki kellene vetni egy járulékot. Megjegyzem ez kötelező jellegű, de az önkormányzat a földtulajdonosok támogatása érdekében nem vetette ki. Ezt kompenzálva a kisebb árbevételű vállalkozók adókedvezményét nem adnám meg. A mezőőrök bérét részben az Állam, de legalább 50 %-ban az önkormányzat finanszírozza.

Máté Lajos:

A BM pályázat útján támogatja a lovas mezőőrök fenntartását. Finanszírozzák az állománybeszerzést, tartási és egyéb költségeket. Idegenforgalmi szempontból is jó lenne a városnak.

Dr. Sléder Tamás:

A külterületi utak bejárhatósága érdekében be lett építve 2 millió Ft terepjáró beszerzésére, de a vírushelyzet miatt ez elvonásra került.

Máté Lajos:

Javaslom a mezőőri járulék bevezetését.

Dr. Sléder Tamás:

*Kocsis Róbert* kérdésére válaszolva: a mértéke függ a terület méretétől, művelési ágtól. Mivel nagy területről és rengeteg tulajdonosról van szó, meg kell vizsgálnunk, hogy annak kivetése milyen feladatokkal, költségekkel, szoftverigénnyel jár, van-e rá szabad kapacitás.

Kocsis Róbert:

A gazdálkodók is fizetnek iparűzési adót. Nem lenne egyszerűbb abból átcsoportosítani egy összeget erre a célra?

Dr. Sléder Tamás:

Felmerülhet a gazdákban, hogy ennek a járuléknak a kivetése esetén kapnak-e cserébe valamilyen többletszolgáltatást. Mivel nagyon kevés a lopás, a mezőőrök elveszítették alapvető funkciójukat. Az illegális hulladéklerakások felderítésében vesznek részt többnyire.

Máté Lajos:

A járulék nem szolgáltatás ellenérték. Gondoskodni kell az állami elvonásokból adódó bevételkiesés részleges pótlásáról.

Bárdos Ilona:

Az önkormányzatunk tagja volt a Hamvas-Sárréti Vízgazdálkodási Társulatnak, amely ebben az évben megszűnt. Eddig a társulat tartotta karban a külterületen lévő árkokat csatornákat. A megszűnéssel a feladat áthárult az önkormányzatra. A karbantartás költségeit lehetne a mezőőri járulékból fedezni.

Szilágyiné Pál Gyöngyi:

A csatornahasználati engedélyhez lehetne kötni az árok karbantartási kötelezettséget.

Dr. Nagy Gábor:

Előző évtől öntözési társaságokba kellene a gazdáknak rendeződni. Támogatási lehetőséggel is próbálja erre ösztönözni az Állam őket.

Egyéb kérdés, hozzászólás hiányában a bizottsági elnök szavazásra bocsátotta Máté Lajos határozati javaslatát, miszerint:

*Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az idegenforgalmi adó 550 Ft-ra való emelését.*

A Jogi, Igazgatási és ÜgyrendiBizottság3 igen szavazattal (dr. Nagy Gábor, Jónás Kálmán, Máté Lajos) 1 tartózkodás (Kocsis Róbert) mellett, ellenszavazat nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**16/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az idegenforgalmi adó 550 Ft-ra való emelését.**

Felelős: bizottsági elnök

Határidő: 2021. november 18.

Egyéb kérdés, hozzászólás hiányában a bizottsági elnök szavazásra bocsátotta Máté Lajos határozati javaslatát, miszerint:

*Hajdúszoboszló Város Önkormányzatának Jogi, Igazgatási és Ügyrendi Bizottsága felkéri a szakirodát, hogy vizsgálja meg a mezőőri járulék bevezetésének lehetőségét.*

A Jogi, Igazgatási és ÜgyrendiBizottság 4 igen szavazattal (Kocsis Róbert, dr. Nagy Gábor, Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**17/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága felkéri a szakirodát, hogy vizsgálja meg a mezőőri járulék bevezetésének lehetőségét.**

Felelős: bizottsági elnök

Határidő: 2021. november 18.

Egyéb kérdés, hozzászólás hiányában a bizottsági elnök szavazásra bocsátotta Jónás Kálmán határozati javaslatát, miszerint:

*Hajdúszoboszló Város Önkormányzatának Jogi, Igazgatási és Ügyrendi Bizottsága egyetért a tájékoztató építményadóra vonatkozó javaslataival és felkéri a szakirodát az építményadó módosítás anyagának elkészítésére.*

A Jogi, Igazgatási és ÜgyrendiBizottság 4 igen szavazattal (Kocsis Róbert, dr. Nagy Gábor, Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**18/2021. (X. 19.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága egyetért a tájékoztató építményadóra vonatkozó javaslataival és felkéri a szakirodát az építményadó módosítás anyagának elkészítésére.**

Felelős: bizottsági elnök

Határidő: 2021. november 18.

Egyéb kérdés, hozzászólás hiányában az elnök 1100 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2021. október 21-i üléséről készített jegyzőkönyv mellékletét képezik.

**K.m.f**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***